b'\n_START_ARTICLE_\nMaansiirt\xc3\xa4j\xc3\xa4\n_START_SECTION_\nHistoria\n_START_PARAGRAPH_\nHenry Camp toimi ylikersanttina Yhdysvaltain armeijassa, ennen kuin joutui kokemaan h\xc3\xa4pe\xc3\xa4llisen erottamisen. Pian t\xc3\xa4m\xc3\xa4n j\xc3\xa4lkeen Camp ajautui rikoksen poluille ja j\xc3\xa4\xc3\xa4ty\xc3\xa4\xc3\xa4n kiinni tuomittiin vankilaan. Siell\xc3\xa4 h\xc3\xa4n yst\xc3\xa4vystyi Dirk Garthwaiten, alias Romuttajan kanssa. _NEWLINE_Garthwaite, yhdess\xc3\xa4 Campin ja kahden muun sellitoverinsa kanssa p\xc3\xa4\xc3\xa4ttiv\xc3\xa4t karata paikasta. Garthwaite kertoi voimasta jonka h\xc3\xa4n sai Karnillalta, Nornien kuningattarelta. Yhdess\xc3\xa4 kahden muun vangin Eliot Franklinin ja Brian Caluskyn kanssa nelikko sai k\xc3\xa4siins\xc3\xa4 Romuttajan voimien l\xc3\xa4hteen, lumotun sorkkaraudan. Ukkosmyrskyn voimasta Romuttaja sai takaisin voimansa ja antoi muillekin nelikon j\xc3\xa4senille suuret voimat sorkkarautansa kautta. Caluskysta tuli Paaluttaja ja Franklinista Pallosalama. Yhdess\xc3\xa4 he muodostivat Romutusryhm\xc3\xa4-nimisen superroistojoukkueen, joita Romuttaja johti. _NEWLINE_Romutusryhm\xc3\xa4 pakenee vankilasta ja aikovat toteuttaa Pallosalaman suunnitelman, jonka mukaan h\xc3\xa4n kirist\xc3\xa4isi New Yorkilta pommillaan miljoonia dollareita. Ryhm\xc3\xa4n ep\xc3\xa4onneksi Puolustajat ja Luke Cage est\xc3\xa4v\xc3\xa4t katalat suunnitelmat. _NEWLINE_Maansiirt\xc3\xa4j\xc3\xa4 on vuosien varrella taistellut useiden eri Marvel-universumin sankareita vastaan, kuten Kostajia, Puolustajia ja useimmiten Thoria vastaan._NEWLINE_Tuonpuoleinen kaappasi Salatuissa Sodissa koko Romutusryhm\xc3\xa4n, my\xc3\xb6s Maansiirt\xc3\xa4j\xc3\xa4n, taistelemaan supersankareita vastaan. My\xc3\xb6hemmin joukkio kuitenkin vangittiin j\xc3\xa4lleen ja ainoastaan Rautamiehen v\xc3\xa4liintulo esti joukkopaon. Ryhm\xc3\xa4 on my\xc3\xb6s liittynyt Paroni Zemon Pahuuden Mestareihin, jonka aikana Maansiirt\xc3\xa4j\xc3\xa4 hakkasi Herkuleksen yhdess\xc3\xa4 muiden Romutusryhm\xc3\xa4l\xc3\xa4isten kanssa miltei kuoliaaksi. Joukkio kuitenkin vangittiin j\xc3\xa4lleen. _NEWLINE_Kuukausia my\xc3\xb6hemmin Romuttaja itse vapautti toverinsa ja palautti j\xc3\xa4lleen heid\xc3\xa4n voimansa. Pallosalama tymp\xc3\xa4\xc3\xa4ntyi kuitenkin Romuttajan johtajuuteen ja halusi saada haltuunsa koko Romutusryhm\xc3\xa4n yhteenlasketut voimat. Romuttaja murskasikin t\xc3\xa4m\xc3\xa4n k\xc3\xa4den Pallosalaman yritt\xc3\xa4ess\xc3\xa4 varastaa Romuttajan sorkkarautaa. T\xc3\xa4ll\xc3\xa4 kertaa mahtava Herkules kosti hakkaajilleen ja pieksi ryhm\xc3\xa4n. _NEWLINE_Romutusryhm\xc3\xa4n voimat alkoivat hiipua, kun Asgardin yhteys maahan alkoi kadota. Ryhm\xc3\xa4 palkkasi tiedemies Arnim Zolan palauttamaan heid\xc3\xa4n voimansa. T\xc3\xa4m\xc3\xa4n j\xc3\xa4lkeen Romutusryhm\xc3\xa4 valloitti kokonaisen planeetan, Polemachuksen, joka on mahtavan sotalordi Arkonin koti. Arkonin suurvisiiri kuitenkin petti heid\xc3\xa4t, ja Romutusryhm\xc3\xa4 pakeni paikalta. _NEWLINE_Pian ryhm\xc3\xa4 otti yhteen Ukonnuolten kanssa. Ryhm\xc3\xa4 h\xc3\xa4visi kuitenkin j\xc3\xa4lleen ja on sen j\xc3\xa4lkeen ottanut yhteen monien sankarien kanssa. Lopulta Romutusryhm\xc3\xa4 palasi Lautalle, Rykerin Saaren huippuvarmaan vankilaan, mutta pakeni sielt\xc3\xa4 \xc3\xa4skett\xc3\xa4isen suurpaon yhteydess\xc3\xa4_NEWLINE_Toisin kuin esimerkiksi Pallosalama, Maansiirt\xc3\xa4j\xc3\xa4 on aina pysynyt uskollisena Romuttajalle ja on joutunut eroon Romutusryhm\xc3\xa4st\xc3\xa4 ainoastaan jouduttuaan vangituksi.\n_START_SECTION_\nVoimat & varusteet\n_START_PARAGRAPH_\nMaansiirt\xc3\xa4j\xc3\xa4ll\xc3\xa4 on tehostetut fyysiset voimat, joiden avulla h\xc3\xa4n nostaa useita tonneja. N\xc3\xa4m\xc3\xa4 voimat ovat aikaansaannoksia asgardilaisesta magiasta. Maansiirt\xc3\xa4j\xc3\xa4 omaa my\xc3\xb6s uskomattoman kest\xc3\xa4vyyden, jonka ansiosta h\xc3\xa4n kest\xc3\xa4\xc3\xa4 suuria iskuja, kuten luoteja. Maansiirt\xc3\xa4j\xc3\xa4 onkin k\xc3\xa4yt\xc3\xa4nn\xc3\xb6ss\xc3\xa4 t\xc3\xa4ysin luodinkest\xc3\xa4v\xc3\xa4. Maansiirt\xc3\xa4j\xc3\xa4n vastaanottamat voimat muokkasivat h\xc3\xa4nen koko kehoaan kuten luita, lihaksia ja ihoa paljon kest\xc3\xa4v\xc3\xa4mm\xc3\xa4ksi. Maansiirt\xc3\xa4j\xc3\xa4ll\xc3\xa4 on my\xc3\xb6s ihmist\xc3\xa4 suurempi vastustuskyky myrkkyj\xc3\xa4 ja happoja vastaan. On kuitenkin huomion arvoista, ett\xc3\xa4 Maansiirt\xc3\xa4j\xc3\xa4ll\xc3\xa4 on suuremmat voimat niskan, olkap\xc3\xa4idens\xc3\xa4 ja jalkojensa alueella kuin mit\xc3\xa4 muilla Romutusryhm\xc3\xa4n j\xc3\xa4senill\xc3\xa4 (lukuun ottamatta kenties itse Romuttajaa). T\xc3\xa4m\xc3\xa4 johtuu h\xc3\xa4nen hy\xc3\xb6kk\xc3\xa4ystavastaan, jonka aikana h\xc3\xa4n puskee vastustajaansa aggressiivisesti suurella nopeudella ja voimalla. _NEWLINE_Maansiirt\xc3\xa4j\xc3\xa4ll\xc3\xa4 on my\xc3\xb6s erikoisvalmisteinen haarniskoitu kyp\xc3\xa4r\xc3\xa4, joka suojaa my\xc3\xb6s h\xc3\xa4nen niskaansa ja olkap\xc3\xa4it\xc3\xa4\xc3\xa4n.\n_START_SECTION_\nRajoitukset\n_START_PARAGRAPH_\nMaansiirt\xc3\xa4j\xc3\xa4n k\xc3\xa4ytt\xc3\xa4m\xc3\xa4 luja kyp\xc3\xa4r\xc3\xa4 kuitenkin vaikuttaa jonkin verran Maansiirt\xc3\xa4j\xc3\xa4n n\xc3\xa4k\xc3\xb6kentt\xc3\xa4\xc3\xa4n supistaen sit\xc3\xa4._NEWLINE_Salatuissa Sodissa Hulktar pieksi Maansiirt\xc3\xa4j\xc3\xa4n suunnilleen kertaiskulla tultuaan vaatimaan Romutusryhm\xc3\xa4\xc3\xa4 tilille Ampiaisen tappamisesta hiukan aiemmin: _NEWLINE_\xc2\xbbOlen kuullut sinusta! Sinulla on yleens\xc3\xa4 kovia tappeluita H\xc3\xa4m\xc3\xa4h\xc3\xa4kkimiehen kanssa - eli minulle et ole yht\xc3\xa4\xc3\xa4n mit\xc3\xa4\xc3\xa4n!\xc2\xbb _NEWLINE_- ja sen j\xc3\xa4lkeen Hulktar pyyhkii lattiaa ensin Maansiirt\xc3\xa4j\xc3\xa4ll\xc3\xa4 ja heti per\xc3\xa4\xc3\xa4n lopulla Romutusryhm\xc3\xa4ll\xc3\xa4, kunnes Titania ehtii paikalle ja alkaa naisten tappelu..\n_START_SECTION_\nMaansiirt\xc3\xa4j\xc3\xa4 muissa medioissa\n_START_PARAGRAPH_\nMaansiirt\xc3\xa4j\xc3\xa4 esiintyy yhdess\xc3\xa4 muun Romutusryhm\xc3\xa4n kanssa Marvel: Ultimate Alliance -peliss\xc3\xa4.'